Stephen Galea Fit-13 ta' Novembru 1909, ġewwa l-Belt Valletta twieled il- Kavallier Ċensu Apap flimkien m oħtu tewmija (li mietet ftit wara) lil John u Marianne nee Grimes. Sa minn eta' żgħira, interess qawwi fl-arti. Ta' erbatax-il sena beda l-istudji tiegħu f'korsijiet ta' filgħaxija u beda jitgħallem jimmudella t-tafal taħt is- Sur Antonio Micallef u ta' sittax-il sena beda jattendi l-iskola tal-arti l-Belt taħt il-Kavallier Edward Caruana Dingli. Huwa wera ħila kbira tant li rebaħ borża ta' studju ta' tliet mitt lira mill-Gvern u għalhekk mar jistudja l-British Academv of Art' ġewwa Ruma, li f'dak iż-żmien kienet immexxija mill-Professur Malti Antonio Sciortino. Ġewwa Ruma, Apap beda jgħaġġeb lil kulħadd bil-ħiliet tiegħu, u għalhekk meta daħal għall-kompetizzjoni prestiġjuża 'The Golden Prize', huwa ġie l-ewwel. Fl-1930, Ċensu Apap irritorna lura lejn Malta. F'Jannar tal-1931, rebaħ kompetizzjoni li waslitu għall-ewwel xogħol tiegħu li hu l-monument ta' Fra Diegu Bonanno fil-Ħamrun. NAT Kummissjoni Festa Esterna Fgura Fl-1941 iżżewweġ lil Maria nee Bencini u kellhom tlett itfal. Tul Ċensu Apap il-karriera tiegħu, il-funtana tat-Tritoni fl-1959, il-bust ta' Nerik Mizzi fil-Belt fl-1964, il-monument ta' Dante Alighieri fil-Furjana fl-1965, il-bust tal- isqof Gonzi fil-Kattidral tal-Imdina fl-1971, ta' Pawlu Boffa fl-1976, u l-monument ta' Ġorġ Borg Olivier fl-1990 li qiegħed quddiem Kastilja. Ħadem diversi monumenti li jinsabu fil-Mall il-Furjana. Barra minn hekk, ħadem diversi bustijiet għall-familja rjali, fosthom Lord Mountbatten fl-1935, tal-Kontessa Ikompli f'paġna 143 Edwina fl-1936, tal-Prinċipessa Eliżabetta fl- 1951, Winston Churchill fl-1955 u ħafna aktar li impossibbli nsemmuhom kollha. Niġu għar-raħal tagħna l-Fgura. Ċensu Apap kien ġie kkommissjonat mill-Perit Edward Micallef, wara li l-proġett tiegħu ġie magħżul minn fost oħrajn biex jimmudella statwa tal- kurċifiss għal fuq l-artal il-maġġur tal-knisja ġdida parrokkjali tal-Madonna tal-Karmnu. Din l-istatwa tal-kurċifiss kienet magħrufa bħala ta' Kristu li ma ssallabx. Hawnhekk Kristu jidher b'idejh it-tnejn mitluqa 'l isfel maħlul minn fuq is-salib, bħal donnu qiegħed jixxennaq għall-miġemgħa miġbura fil-knisja biex tersaq lejn l-Ewkaristija. Il-ħsieb ta' Apap kien oriġinali għall-aħħar. Ix-xbieha tal- kurċifiss hija trijonfanti u rebbieħa, imsawwar ġo figura monumentali. Il-figura ta' Kristu hija ta' bniedem immuskolat ta' saħħa kbira. Il-figura tidher bħal speċi li tiela' is-sema. Biss din il-figura ta' Kristu kienet tidher nieqsa mid-devozzjoni u ma tqanqalx sentimenti speċjalment meta titlob quddiemha. Hawnhekk il-Komunita' Karmelitana kienet bidlet din l-istatwa ta' Kristu ma' kurċifiss li jdomm fih il-misterju tat-Trinita' Qaddisa tal-Kavallier Alfred Camilleri Cauchi, kurċifiss mill-isbaħ li aktar kien jixraq lill-Knisja Parrokkjali, pero' l-kurċifiss ta' Apap ma twarrabx u sab postu mal-faċċata tal-Knisja Parrokkjali fuq L-88 f Kummissjoni Festa Esterna Fgura OMtadonna tal-Karmnu ix-xewqa tal-artist stess, għax stqarr li f'dak il-post tħossok milqugħ minn rebbieħ inti u dieħel fil-Knisja. Dan il-kurċifiss ġie mbierek u mżanżan nhar il-Ħamis 14 ta' Settembru 1989, f'jum il-festa tal-Eżaltazzjoni tas-Salib Imqaddes. Ċensu Apap kien ħadem fuq l-istatwa titulari ta' San Pietru fil-Ktajjen ta' Birżebbuġa. Huwa żidilha l-mantar fuq wara tal-istatwa, minħabba li din l-istatwa kienet magħmula għal ġo niċċa u mhux biex tinħareġ f'purċissjoni u għalhekk kellu jsirilha dan it-tibdil. Hekk nistgħu ngħidu li kompla jsebbah din l-istatwa ta' San Pietru. Ċensu Apap ħalla dan il-wied tad-dmugħ nhar il-15 ta' Frar 2003 fl-eta' ta' tlieta u disgħin sena. Il-funeral sarlu fil-Knisja ta' Ġesu Nazzarenu tas-Sliema, fejn hemm ħafna statwi tal-qaddisin u profeti li ħadem huwa stess. Indifen fiċ-ċimiterju ta' Santa Marija Addolorata. Il-Kavallier Ċensu Apap ħalla ħafna monumenti madwar Malta li għad jibqgħu jitgawdew minn ġenerazzjonijiet ġejjiena, iżda fuq kollox, Ċensu Apap kien hu stess monument ta' arti tas-seklu għoxrin. Nixtieq il-festa t-tajba lill-Fgurin Kollha.